b'\n_START_ARTICLE_\nPeter- og Pauluskatedralen\n_START_PARAGRAPH_\nPeter- og Pauluskatedralen (russisk: \xd0\x9f\xd0\xb5\xd1\x82\xd1\x80\xd0\xbe\xd0\xbf\xd0\xb0\xd0\xb2\xd0\xbb\xd0\xbe\xd0\xb2\xd1\x81\xd0\xba\xd0\xb8\xd0\xb9 \xd1\x81\xd0\xbe\xd0\xb1\xd0\xbe\xd1\x80) er en kirke som ligger i Peter- og Paulusfestningen i St. Petersburg. Den ble bygget 1712\xe2\x80\x9333 av arkitekt Domenico Trezzini p\xc3\xa5 oppdrag av tsar Peter den store og innviet 28. juni 1733. Den er dermed en av St. Petersburg eldste bygninger. Tsar Peter selv og nesten alle hans etterf\xc3\xb8lgere er gravlagt i denne kirken. T\xc3\xa5rnet er 122,5 meter h\xc3\xb8yt og krones av en engel som holder et kors. Kirken ble stengt i 1919 og gjen\xc3\xa5pnet som museum i 1924. Fra 1990-tallet av har det igjen v\xc3\xa6rt holdt gudstjenester.'